Σαλάτα με παξιμάδι, ντομάτα και κηπευτικά
Με λίγα καλά υλικά μπορείτε να φτιάξετε μια σαλάτα όνειρο. Και τούτη η συνταγή, με ντομάτα, πιπεριά, κρεμμύδι, ξυνομυζήθρα και μυριστικά, το αποδεικνύει και με το παραπάνω.
2 ώριμες ντομάτες, σε μέτρια κομμάτια, 8 μικρές κριθαρομπουκιές (ή παξιμαδο- μπουκιές σταρένιες), 1 μέτριο ξερό κρεμμύδι, σε λεπτές φέτες, 1 πράσινη πιπεριά, σε μέτριες λωρίδες μερικές σταγόνες ξίδι, 1/3 κουτ. γλυκού ξερή ρίγανη μερικά φυλλαράκια φρέσκος βασιλικός, 120 γρ. ξινομυζήθρα, θρυμματισμένη, 80-100 ml ελαιόλαδο, ανθός αλατιού
Για να ετοιμάσουμε την σαλάτα σε μεγάλο μπολ βάζουμε τα παξιμάδια, τις ντομάτες, το κρεμμύδι, την πιπεριά και το  μισό ελαιόλαδο και ανακατεύουμε.Αφήνουμε για 5 λεπτά, μέχρι να βραχούν λίγο  τα παξιμάδια από την ντομάτα και το λάδι, και προσθέτουμε το ξίδι και ανθό αλατιού.Ανακατεύουμε και πάλι.Ρίχνουμε τη ρίγανη και τον βασιλικό, ανακατεύουμε και  βάζουμε στην κορυφή την ξινομυζήθρα.Ραντίζουμε με το υπόλοιπο ελαιόλαδο και σερβίρουμε.
Κρεμμύδι,Ντομάτα,Πιπεριές